Nóg ’n SA sjef kry Michelin-ster - Maroela Media
n feit · 6 dae gelede
Oom Harry · 6 dae gelede
Nelia van Zyl · 6 dae gelede Geleentheid by Italiaanse konsentrasiekamp vereer Jehovah se Getuies wat deur Nazi’s en Fasciste vervolg is
LEES IN Afrikaans Albanees Amharies Armeens Chichewa Deens Duits Engels Esties Fins Frans Georgies Hebreeus Hongaars Indonesies Italiaans Japannees Kinyarwanda Kirgisies Koreaans Kroaties Mianmees Nederlands Noors Pools Portugees Roemeens Serwies Serwies (Romeins) Slowaaks Sloweens Spaans Swahili Sweeds Tagalog Thai Tsjeggies Turks
Gedenkplaat in Italië vir Jehovah se Getuies wat deur Nazi’s en Fasciste vervolg is
Die gedenkplaat wat by Risiera di San Sabba, Triëst, bekend gestel is. Jehovah se Getuies in konsentrasiekampe het pers driehoeke op hulle uniforms gedra
Op 10 Mei 2019 was regeringsamptenare, geskiedkundiges, joernaliste en honderde ander besoekers by ’n geleentheid waar ’n gedenkplaat bekend gestel is. Dit is ter ere van ons duisende broers en susters wat vervolg is deur Nazi’s en Fasciste (mense wat die Italiaanse regering gedurende die Tweede Wêreldoorlog ondersteun het). Die geleentheid was in Triëst, in die noordooste van Italië, by Risiera di San Sabba gehou. Dit was voorheen ’n plek waar rys verwerk is en wat toe ’n konsentrasiekamp geword het, die enigste Italiaanse kamp waar daar ’n krematorium was. Baie van die plaaslike en nasionale media het na die geleentheid gekom, insluitende Canale 5, wat een van die gewildste TV-kanale in die land is.
Christian Di Blasio, ’n woordvoerder vir Jehovah se Getuies in Italië, het die geleentheid geopen met ’n toespraak oor lojaliteit. Hy het gesê: “Jehovah se Getuies is die enigste mense in die Derde Ryk wat vir hulle godsdiensoortuigings vervolg is. Hulle is ook die enigste mense wat as ’n groep kon kies om nie gemartel te word nie. Hulle moes net hulle Christelike geloof opgee en die regering ondersteun. Maar hulle het die moed gehad om by hulle Christelike waardes te bly, wat beteken dat hulle lojaal aan God en lief vir ander is.” Broer Di Blasio het toe ’n video van ’n onderhoud met suster Emma Bauer gewys. Sy het vertel hoe sy en haar familie gedurende die Tweede Wêreldoorlog vervolg is. Sy het verduidelik dat ware Christene nie hulle waardes prysgee nie selfs al kan hulle doodgemaak word. Ten slotte het die burgemeester van Triëst, Roberto Dipiazza, ook met die gehoor gepraat. Hy het gesê: “Ek is baie bly oor hierdie gedenkplaat. Ons moet ons bes doen om te keer dat sulke vervolging nooit weer gebeur nie.” Die gedenkplaat is toe bekend gestel.
Baie geleerdes en bekende mense het iets gesê oor die belangrikheid van hierdie geleentheid. Byvoorbeeld, Giorgio Bouchard, die voormalige voorsitter van die Federasie van die Evangeliese Kerke in Italië, het gesê dat behalwe vir Jehovah se Getuies, is daar nie nog ’n kerk waar daar soveel mense gesterf het as gevolg van hulle geloofsoortuigings nie. Hy sê verder: “Tog het hierdie wrede ondervinding die mense in hierdie godsdiens sterker gemaak. Jehovah se Getuies het aan mense bewys, en ons glo ook aan God, dat hulle die enigste Christelike godsdiens is wat heeltemal gekant was teen die oortuigings van die Derde Ryk [Nazi-regering].” (Sien die venster hieronder vir nog kommentare.)
Daar word verwag dat sowat 120 000 mense die gedenkplaat by Risiera di San Sabba elke jaar sal besoek. Elke besoeker sal die geleentheid hê om hierdie gedenkplaat te sien wat ter ere van duisende Jehovah se Getuies is. Al was hulle slagoffers van Nazi- en Fascistiese vervolging, het hulle by hulle geloof gebly en was hulle polities neutraal. – Openbaring 2:10.
Ek het van Jehovah se Getuies gehoor gedurende my studies oor gewetensbeswaar in Italië, en ek was baie beïndruk deur hulle leefstyl. Al is ek ’n Boeddhis, respekteer ek hulle vir hulle sterk geloof. Hierdie geloof het hulle gehelp om vas te staan vir wat hulle glo al het baie van hulle gesterf as gevolg van vervolging deur die Nazi-regering.
(Sosioloog, professor aan die Universiteit van Turyn; redakteur van die Annual Review of the Sociology of Religion)
Dit het te lank gevat voordat die Nazi-vervolging van Jehovah se Getuies erken is, ten spyte van die getuienis van mense wat dit oorleef het en betroubare geskiedkundige dokumentasie. Uiteindelik word daar openlik gepraat oor die geweldige bewys van die geloof en burgerlike waarde van die meer as 25 000 Getuies wat in Duitsland vervolg is. . . . Wat met die Getuies gebeur het, was en is ’n unieke verhaal en selfs meer spesiaal omdat hulle vervolg is net omdat hulle gekies het om getrou te bly by hulle godsdiensoortuigings.
(Voormalige voorsitter van die Federasie van die Evangeliese Kerke in Italië)
Die geestelikes van die “groot kerke” (Luthers en Katoliek) het die Duitse weermag ten volle ondersteun tot aan die einde van die oorlog. Maar honderde Getuies van Jehovah het in tronke en strafkampe as martelaars gesterf omdat hulle nie teen dit wou gaan wat hulle geweet het reg is nie. . . . Behalwe vir Jehovah se Getuies, is daar nie nog ’n kerk waar daar soveel mense gesterf het as gevolg van hulle geloofsoortuigings nie. . . . Tog het hierdie wrede ondervinding sy mense in hierdie godsdiens sterker gemaak. Jehovah se Getuies het aan mense bewys, (en ons glo ook aan God,) dat hulle die enigste Christelike godsdiens is wat heeltemal gekant was teen die oortuigings van die Derde Ryk [Nazi-regering].
(Sielkundige en psigoterapeut, Triëst)
Die vervolging van hierdie godsdiensgroep onder die Nazi-Fascistiese regering is al lank geïgnoreer. Hierdie gedenkplaat by hierdie geskiedkundige plek eer die duisende Getuies van Jehovah wat die moed, lojaliteit en geloof gehad het in goeie Christelike beginsels omdat hulle in vrede wou lewe. . . . Die Getuies van Jehovah wat dit oorleef het, kon weer gelukkig wees al het hulle deur verskriklike tye gegaan. Dit is omdat hulle in vrede probeer lewe het en sterk geloof gehad het in ’n wonderlike toekoms waar daar nie meer pyn en swaarkry sal wees nie en niemand hoef te wonder hoekom slegte dinge gebeur nie.
(Joernalis en televisie-aanbieder, Rome)
Ons kan nie van die duisende Jehovah se Getuies van verskillende Europese lande vergeet wat na konsentrasiekampe gestuur is nie. Van hulle het 1 500 hulle lewe verloor. Aan die ander kant verbaas dit ons nie dat Jehovah se Getuies onder die Nazi-Fascistiese regering vervolg is nie. Hulle was nie vervolg as gevolg van hulle ras nie, maar omdat hulle geloof en vrede gehad het en polities neutraal was. Die regering het hulle as gevolg hiervan gehaat. Dit is ’n belangrike deel van die geskiedenis van Jehovah se Getuies, en daarom is dit reg om dit te onthou en hulle te respekteer vir wat hulle gedoen het.
(Adjunk-staatsaanklaer by die jeughof van Milaan)
Dit is belangrik om te onthou dat Jehovah se Getuies ’n gevaar vir die Nazi’s was omdat hulle geglo het dat lewe heilig is. Dit was teen die Nazi’s se plan – dat die Ariër-ras die wêreld moes oorneem. . . . Jehovah se Getuies sou eerder sterf as om in die weermag te veg of hulle geloof prys te gee. Hulle dood was nie net belangrik vir die mense in hulle godsdiens nie. Vandag, soos in die verlede, kan hulle ook gesien word as dapper mense wat geweier het om betrokke te raak by geweld en wat vrede bevorder het. Hulle is ’n goeie voorbeeld vir almal en gee hoop vir toekomstige generasies.
(Professor van moderne geskiedenis aan die Sapienza-Universiteit, Rome)
Dit was eers in die 1990’s dat geskiedkundiges die “pers driehoeke” begin ondersoek het en hoe hulle vervolg is. Die hoofrede hoekom dit nie bekend of ondersoek is nie, is omdat Jehovah se Getuies ná die oorlog in Oos-Duitsland nog steeds vervolg was. Omdat hulle daarvan beskuldig is dat hulle vyande van sosialisme, Amerikaanse agente en spioene is, is hulle weer in die tronk gesit: 4 000 van hulle is tot tronkstraf gevonnis en 1 000 van hulle is sonder ’n verhoor tronk toe gestuur. Hulle storie en vervolging het eers bekend geword nadat Oos- en Wes-Duitsland in 1989 verenig is. Hierdie vervolging het nie net mans ingesluit nie, maar volgens die geskiedkundige Adriana Lotto is vroue ook in die tronk gesit sodat hulle nie hulle kinders kon beïnvloed en aanmoedig om militêre diens te weier nie. Aan die begin, in 1933, was hulle naas die Kommunistiese vroue, die grootste groep in die kamp, veral in die vrouekamp Ravensbrück. Hulle was daar bekend omdat hulle geweier het om werk te doen wat te doen gehad het met die weermag en die oorlog. (Dit het werke ingesluit soos om militêre uniforms te maak of om groente vir die SS te gee.) Hiervoor is hulle swaar gestraf en in party gevalle is hulle selfs doodgemaak.
(Professor van vergelykende regs- en godsdienswetenskap, Universiteit van Triëst)
Ek het baie belanggestel in die hartseer en roerende geleentheid by Risiera di San Sabba. Die geleentheid het gewys hoe belangrik die verhaal van Jehovah se Getuies is omdat hulle bereid was om dood te gaan eerder as om hulle geloof prys te gee. . . . Vandag, net soos jare gelede, is Jehovah se Getuies aktief besig om vrede en samewerking onder hulle mense te bevorder. Baie dankie vir die uitnodiging na hierdie geleentheid. Ek waardeer die duidelike en kragtige getuienis wat deur Jehovah se Getuies gegee is.
Ek het 25 jaar lank Jehovah se Getuies se “vryheid van godsdiensdenke” in Italiaanse militêre en siviele howe verdedig. Ek kan sonder twyfel sê dat die Getuies drie belangrike eienskappe het. Hulle is: (1) absoluut opreg, (2) lojaal en (3) vasbeslote in hulle besluit om te bly by wat volgens hulle Jehovah se wette is. Party Getuies het selfs hulle lewe opgeoffer om nie hulle geloof prys te gee nie – die “pers driehoeke” is ’n bewys hiervan. Ek dink nie ek oordryf as ek sê dat die Getuies ware “martelaars vir die geloof” is nie. Ek kan net goeie dinge sê van Jehovah se Getuies omdat ek glo dat hulle die respek verdien selfs van mense, soos ek, van ’n ander godsdiens (Katoliek).
(Voormalige president van die Europese Hof van Menseregte)
Ek is baie dankbaar teenoor die organiseerders van hierdie belangrike geleentheid. Dit het duidelik gewys hoe duisende Jehovah se Getuies deur die wrede Nazi-regering vervolg en gemartel is. Die Europese Unie en die Europese Hof van Menseregte is geskep deels omdat die gemeenskap so geraak is deur hulle lyding. . . . Alle Europese burgers moet hulle onthou en dankbaar wees teenoor hulle.
(Regsgeleerde, joernalis, stigter van die koerant L’Incontro, Turyn)
Ek was ’n voorstander van die wette vir die reg op gewetensbeswaar teen militêre diens in Italië. Ek het honderde jong Getuies van Jehovah in Italiaanse militêre howe verdedig. Ek bewonder regtig hulle vaste geloof wat gegrond is op eerlikheid, selfopoffering en eenheid.
Uitstalling in Tel Aviv wys wat Jehovah se Getuies gedurende die Nazi-era deurgemaak het
Dorp in Oostenryk vereer 31 Getuies van Jehovah, wat slagoffers van die Nazi-regime was
Slagtingsgedenksentrum in Hongarye onthul ’n plaat wat Getuies eer wat deur Nazi’s tereggestel is
Die 70ste herdenking van Auschwitz-oorlewendes se bevryding—Jehovah se Getuies word ook onthou
Uittreksel: Jehovah’s Witnesses Stand Firm Against Nazi Assault
Waarom neem Jehovah se Getuies nie deel aan oorloë nie?